بعدما جراو عليهم بسبب مخالفات وفاضايح، جوج مقدمين اعتقالهم الدرك الملكي ديال مركز بوقنادل البارح الأربعاء. هاد المقدمين فري لانس، خدموا عباد الله في جماعة عامر القروية، ونصبوا عليهم وخادو فلوس كتوصل تال 5 المليون من كل ضحية باش يسهلوا ليهم حسب زعهم عملية البناء العشوائي. ووفق مصدر “كود” فالعديد من الضحايا دارو شكايات بالمقدمين السابقين، وقرقب عليهم الدرك الملكي بتهمة انتحال صفة عوني سلطة. 
مقدمين “فري لانس”..جراو عليهم لكن قلبوها نصب على سكان العشوائي وها فين وقع هاد الشي